paragraph_text: Medium Mark I je bio srednji tenk Britanskog Carstva (današnje Ujedinjeno Kraljevstvo) dizajniran u razdoblju između dva svjetska rata. U to vrijeme bio je okosnica britanskih tenkovskih snaga i zamjena za stariji Mark C i ostala vozila iz Prvog svjetskog rata. Proizvodila ga je tvrtka Vickers u suradnji s tvrtkom Armstrong koja je isporučivala motore. Ukupno je isporučeno oko 160 primjeraka u razdoblju od 1923. do 1928. godine, a neki su za potrebe treninga ostali u uporabi sve do 1941. Prvotno je označen kao Light Mark I (laki tenk), ali nakon razvoja lakog tenka Mark I (ispod 5 tona), označen je kao srednji (medium) tenk.B. T. White, "British tanks 1915-1945", London, 1963., str. 35.